屏山

屏山（平話字：Bìng-săng），福州三山當中蜀萆山，懸62米，敆福州舊城北邊，様式野像屏風，故此號𡅏屏山。舊底閩越國王將都城起著山其骿後，故此也號𡅏越王山。宋朝詩人陳軒敆伊自家其詩裏勢講：「城裏三山古越都，樓臺相望跨蓬壺；有時細雨微煙罩，便是天然水墨圖。」

 景点 
鎮海樓：敆明朝起其，是許辰候福州最懸其建築。舊底儂講爬懸頂去覷，會看見著閩江口。著文化大革命其辰候，者樓乞做散斗去。
歐冶池：敆屏山東南其冶山臺中，舊底儂講春秋辰候歐冶子著嚽塊做劍，故以復號𡅏劍池。
華林寺
屏山公園

 有干過其内容 
臺灣半屏山：

舊底福州儂躃遘臺灣去，敆臺灣南部看見著蜀萆山野像屏山，故此告伊半屏山。遘尾了有人寫詩講「美麗的半屏山，聳立在大海邊，一半在大陸，一半在臺灣。」（野俊其半屏山，倚著海墘，蜀半敆大陸，蜀半敆臺灣）

覷蜀覷
 三山两塔

分類:福州